

**Diósd Város Önkormányzatának**

**Polgármestere**

*H 2049 Diósd, Szent István tér 1.*

*Tel.: +36 (23) 545-550; fax: +36 (23) 370-434*

*E-mail:* *onkormanyzat@diosd.hu*

**TULAJDONOSI HOZZÁZÁRULÁSI KÉRELELEM ÖNKORMÁNYZATI INGATLAN RENDEZVÉYEK CÉLJÁRA TÖRTÉNŐ IGÉNYBEVÉTELÉRE**

**(BÉRLETI SZERZŐDÉSHEZ)**

|  |  |
| --- | --- |
| A rendezvény elnevezése |  |
| A rendezvény célja |  |
| A rendezvény szervezőjének/kapcsolattartójának neve és elérhetősége | Név: Cím:Telefon: E-mail: |
| A rendezvény pontos helyszíne\**(megfelelő rész kitöltendő)* | **beltéri**helyszíne:  | szabadtéri |
| A rendezvény időpontja(dátum/óra tól-ig) | Dátum: H/K/Sz/Cs/P/Szo/VIdőpont:  |
| A rendezvény jellege*(megfelelő rész aláhúzandó, több is lehetséges)* | zártkörű / nyilvánosszabadtéri/zárt |
| Rendezvény típusa*(megfelelő rész aláhúzandó és egyéb esetben kitöltendő)* | Tanácskozás / konferencia / workshop / kiállítás / fesztivál / vásár / termékbemutató / koncert / táncos összejövetel / sport / céges rendezvény / zenés-táncos rendezvény, egyéb, éspedig:  |
| Előadók, nyilatkozók köre: |  |
| A rendezvényen résztvevők várható maximális egyidejű létszáma |  |
| A rendezvényre várható összes résztvevői/látogatói/vendég létszám |  |
| A rendezvényen szolgáltatást nyújtó szervezetek, személyek felsorolása (zene, étkezés, őrzés stb.) |  |
| Technikai igények felsorolása (víz, elektromos csatlakozás stb.) tájékoztatásul |  |
| Megjegyzés |  |
| *A táblázat további részét csak abban az esetben kell kitölteni, ha a vonatkozó jogszabályi előírások miatt a kérdések megválaszolása indokolt.* |
| A rendezvény biztosítását ellátó szervezet(ek) | Név:Cím:Telefon:E-mail: | Név:Cím:Telefon:E-mail: |
| A biztonsági személyzet létszáma | ………………fő |
| Parkolással kapcsolatos igény | Parkoló lezárásaVIP parkolásBuszos parkolásEgyéb igény, éspedig: ………….. |
| A rendezvény ideje alatt helyszínen lévő, elsősegélynyújtására képzett személy(ek) neve, elérhetősége | Név: Telefon: E-mail: |

\**(Az eredeti rendeltetéstől eltérő helyszínhasználat esetében helyszínrajz csatolása is szükséges!)*

Kelt:……………………….

 ……………………………………

kérelmező aláírása

**TÁJÉKOZTATÁS**

**A tulajdonosi hozzájárulás (bérleti szerződés) nem mentesít az egyéb jogszabályban előírt engedélyek, szakhatósági hozzájárulások alól. Az engedélyek szabályszerű beszerzése a szervezésért felelő személy (szervezet felelőssége).**

Tájékoztató jelleggel a legfontosabb előírások:

Az Országos Tűzvédelmi Szabályzatról szóló 54/2014. (XII. 5.) BM rendelet 206. §-a alapján a művelődési, sport- és oktatási létesítményekben, helyiségekben **esetenként nem az eredeti rendeltetésnek megfelelő rendezvényekre** (pl. vásár, bemutató, kiállítás), valamint az **500 főnél nagyobb befogadóképességű nem művelődési és sportlétesítményekben, helyiségben tartott alkalomszerű kulturális és sportrendezvényekre** (pl. színi, zenekari, cirkuszi előadás, táncos összejövetel, diszkó, koncert) a vonatkozó tűzvédelmi előírásokat, biztonsági intézkedéseket a rendezvény felelős szervezője köteles írásban meghatározni és **a rendezvény időpontja előtt 15 nappal** azt tájékoztatás céljából a tűzvédelmi hatóságnak megküldeni (a hivatkozott rendeletben meghatározott tartalommal). A rendezvény lebonyolításának tűzvédelmi előírásait tartalmazó iratokat és azok mellékleteit a rendezvényt követően legalább egy évig meg kell őrizni.

Az Országos Tűzvédelmi Szabályzatról szóló 54/2014. (XII. 5.) BM rendelet 215. §-a alapján **a szabadtéri rendezvényekre** a vonatkozó tűzvédelmi előírásokat, biztonsági intézkedéseket a rendezvény szervezője köteles írásban meghatározni és a **rendezvény kezdetének időpontja előtt 10 nappal** azt tájékoztatás céljából az illetékes első fokú tűzvédelmi hatóságnak eljuttatni. (A menekülési irányt jelölő biztonsági jelekre, útvonalra, kiürítés számításra, biztonsági személyzetre, tűzoltó készülékekre, tűzvédelmi oktatásra, dokumentálásra stb. vonatkozóan további rendelkezéseket tartalmaz a 207-215. §)

*(Szabadtéri rendezvény: az 1000 főt vagy az 5000 m2 területet meghaladó, épületen kívüli területen megtartott szervezett esemény, ide nem értve a létesítmény működési engedélyével összefüggő rendezvényeket.)* Kiemelt szabadtéri zenés, táncos rendezvénynek minősül a 10 000 főt, vagy a 20 000 m2-nél nagyobb területet meghaladó, épületen kívüli területen megtartott, a zenés, táncos rendezvények működésének biztonságosabbá tételéről szóló kormányrendelet hatálya alá tartozó zenés, táncos rendezvény – ez esetben további rendelkezéseket tartalmaz a 216-218. §.

A zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet előírásainak eleget kell tenni, ha tömegtartózkodásra szolgáló (300 főnél nagyobb befogadóképességű) építményben tartanak zenés, táncos rendezvényt vagy szabadban tartanak és a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja.

A 23/2011. (III. 8.) Korm. rendelet alapján **zenés, táncos rendezvény, a rendeletben szabályozott esetekben, csak rendezvénytartási engedély birtokában tartható**. Az engedélyt Diósd Város Polgármesteri Hivatalának jegyzője adja ki. Az engedély iránti kérelem elbírálásának ügyintézési határideje 20 nap. Az engedély iránti kérelmet a zenés, táncos rendezvénynek helyt adó építmény üzemeltetője, szabadtéri rendezvény esetében a rendezvény szervezője nyújtja be. A kérelemhez csatolni kell a Korm. rendeletben előírtakat

A 23/2011. (III. 8.) Korm. rendelet vonatkozásában *zenés, táncos rendezvény:* rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni.

A közterületen tartott rendezvény szervezését az illetékes rendőrkapitányságnak kell bejelenteni három nappal a gyülekezés időpontja előtt. (Gyülekezési jogról szóló 1989. évi III. törvény (Gytv) 6. és 7.§-ainak megfelelően, kivéve: kulturális és sportrendezvény.)

A zenefelhasználással járó rendezvények esetén bejelentési kötelezettség terheli a szervezőt az ARTISJUS Magyar Szerzői Jogvédő Iroda Egyesülethez (a szerzői jogrólszóló 1999. évi LXXVI. törvény alapján).

A mentésről szóló 5/2006. (II. 7.) EüM rendelet szerintkisebb létszámú, 1000 fő alatti rendezvény esetén egészségügyi rendezvénybiztosítás akkor szükséges, ha a rendezvényt kifejezetten betegek vagy időskorúak számára szervezik, illetve jogszabály az esemény, sportesemény jellegére tekintettel azt kötelezően előírja. 1000–5000 fő részvétele esetén legalább egy esetkocsi szükséges.

Az egészségügyi ellátás **gyalogőrséggel** *(a rendezvény egészségügyi biztosításának azon formája, amelynél a rendezvény résztvevőinek egészségügyi biztosítása mentőgépjármű igénybevétele nélkül történik)* csak épületben vagy kis területre korlátozott szabadtéren szervezett rendezvényen biztosítható, amennyiben a rendezvényen résztvevők száma 1001 főnél kevesebb. Zárt térben tartott, 300–1000 fő közötti létszámú zenés táncos rendezvény esetében gyalogőrség biztosítása szükséges. [Az ellátást szakképzett mentőápoló, mentőtiszt, orvos, mentőorvos, vagy ezek közül több személy együttesen végzi. Az ellátást nem nyújthatja az a sportorvos, aki a sportorvoslás szabályairól és a sportegészségügyi hálózatról szóló 215/2004. (VII. 13.) Korm. rendelet 5. § e) pontja szerint egyidejűleg ellátja az adott sportrendezvényen és szabadidősport eseményen az előforduló sérüléseket és egyéb orvosi beavatkozást igénylő panaszokat.] A rendezvény helyszínén biztosítani kell betegvizsgálatra alkalmas állandó vagy ideiglenes helyiséget fektetési lehetőséggel, és gondoskodni kell vezetékes vagy vezeték nélküli hírközlő eszközről, továbbá a szakelsősegély biztosításához szükséges felszerelésről (bővebben lásd: rendelet 2. melléklete).

Rendezvénybiztosítást az ÁNTSZ OTH által kiadott működési engedéllyel rendelkező szervezet láthat el. A rendezvény egészségügyi biztosítását ellátó mentési tevékenységet végző szervezetnek 5000 fő feletti létszámú rendezvény esetén mentési tervet kell készítenie. A rendezvény megfelelő egészségügyi biztosításáért a rendezvény szervezője felelős. Amennyiben a rendezvénybiztosítás során ellátott beteg egészségi állapotának megfelelő ellátásra alkalmas legközelebbi egészségügyi intézménybe szállítása válik szükségessé, akkor erről a rendezvény egészségügyi biztosítását végző szervezetnek – ide nem értve a gyalogőrséget – kell gondoskodnia. Ennek hiányában, vagy ha a tervezett oxiológiai ellátás a rendezvényen elégtelennek bizonyul, az OMSZ igazolt többletköltségét a rendezvény szervezője köteles az OMSZ számára megtéríteni.

Az élelmiszerek forgalomba hozatalának, valamint előállításának engedélyezéséről, illetve bejelentéséről szóló 57/2010. (V. 7.) FVM rendelet 17. § alapján a rendezvényt annak szervezője legalább 5 munkanappal a rendezvény kezdete előtt köteles bejelenteni a rendezvény helye szerinti járási állategészségügyi hivatalnak. Továbbá a szervező köteles folyamatosan és naprakészen a 4. mellékletben meghatározott adattartalmú nyilvántartást vezetni a rendezvényen élelmiszert forgalomba hozókról, és azt a rendezvény helyszínén tartani.

A rendezvény szervezőjének feladata a rendezvény biztonságát veszélyeztető tényezők kiküszöbölése, illetve szükség esetén beavatkozás (pl. rendkívüli időjárás esetén a rendezvény felfüggesztése), valamint a biztonsági tervben és a vonatkozó tűzvédelmi előírásokban meghatározott rendelkezések betartatása.

Tájékoztatás:

A rendezvény tervezett időpontja előtt legalább olyan időben kell benyújtani a kérelmet, hogy a hatósági eljárási határidők betartása mellett, a szerződéskötésre is legalább 45 nap álljon rendelkezésre.